पाल गार्डन में मिली बांसी दाल भंगार में अग्निशामक यंत्र
सफाई भी नहीं, सतत चलेगी कार्रवाई
भास्कर संवाददाता | खंडवा
अवैध मैरिज गार्डनों के खिलाफ शुक्रवार को भी जांच जारी रही। इस दौरान निगम अमले को जसवाड़ी रोड पर होटल और ढाबे के नाम से संचालित मैरिज गार्डन मिले।
दोपहर 3 से शाम 5 बजे तक चली जांच में निगम अमले ने पाया कि होटल केसर के किचन में मक्खियां भिनभिनाती रही थीं। वहीं पाल गार्डन में भंगार अग्निशामक लगा था। लाड़ धर्मशाला में तो गुरुवार को हुए कार्यक्रम के बाद शुक्रवार शाम तक सफाई नहीं हो पायी। यहां जूठन सड़ांध मार रही थी। इधर वल्लभदास धर्मशाला, राजपूत छात्रवास में भी मैरिज गार्डन के लिए तय नियमों का पालन नहीं होना पाया गया। जांच अधिकारी सहायक आयुक्त तनुजा मालवीय, सहायक यंत्री मनोज घाेष, उपयंत्री भूपेंद्रसिंह बिसेन, स्वास्थ्य अधिकारी हेमंत दुबे और अतिक्रमण दस्ता प्रभारी अजय सारसर ने अलग-अलग स्थान पर पहुंचकर जानकारी एकत्र की।
केसर के किचन में मिली मक्खियां
पाल मैरिज गार्डन : विवाह स्थल के रूप में मूलभूत सुविधाएं नहीं मिलीं। ढाबे के नाम से इसे संचालित किया जा रहा है। यहां किचन में भंगार अग्निशामक सिलेंडर और बांसी दाल मिली। पार्किंग के इंतजाम भी नहीं मिले।
होटल केसर : होटल के नाम से संचालित इस मैरिज गार्डन का कचरा परिसर में ही फेंका जा रहा है। इसकी गंदगी की मक्खियां पास ही किचन में भिनभिनाती मिली।
वल्लभदास धर्मशाला : भवन जर्जर हो गया है। प्रवेश द्वार ही खस्ताहाल है। अंदर भी सुरक्षा के इंतजाम और मूलभूत सुविधा नहीं मिलीं।
सतत करेंगे जांच
शहर के सभी मैरिज गार्डनों की जांच सतत करेंगे। नियमों का पालन कराया जाएगा। कार्रवाई कर लाइसेंस भी बनाए जाएंगे। -जेजे जोशी, निगम आयुक्त
होटल केसर के परिसर में ही गंदगी मिली। जांच करती टीम।
सुरक्षा व्यवस्था नहीं
राजपूत छात्रवास एवं धर्मशाला - छात्रवास के साथ ही यहां मैरिज गार्डन भी संचालित किया जा रहा है। इसमें किचन, सुरक्षा के इंतजाम नहीं मिले। आने और जाने के लिए अलग-अलग गेट भी नहीं है।
किचन नहीं मिला
लाड़ धर्मशाला : बाहेती कॉलाेनी में यह तीन मंजिला धर्मशाला है। इसमें पार्किंग तो है ही नहीं किचिन और अन्य सुविधाएं भी नहीं है। एक दिन पहले हुए कार्यक्रम का कचरा शुक्रवार शाम तक पड़ा मिला। इससे रोगों को परेशानी हुई।
पार्किंग नहीं थी
अग्रवाल धर्मशाला : बांबे बाजार स्थित अग्रवाल समाज की धर्मशाला में आने-जाने के अलग-अलग रास्ते नहीं मिले। पार्किंग के लिए जगह भी नहीं मिली। सुरक्षा के इंतजाम भी कहीं नजर नहीं आए।
awa_Deva hin_Deva mag_Deva awa_Deva hin_Deva bho_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva